Wujud montor bebek asale saka moped ing tahun 1950-an kang mocer ing Éropah. Soichiro Honda lan Takeo Fujisawa kang nduwèni pabrik pit montor Honda ndeleng moped ing Jerman lan nduwéi panemu manawa kendharaan jinis iku sabanjure ora bakal payu lan perlu disempuranake. Mula Honda banjur ngetokaké Honda Super Cub kang wiwit diprodhuksi taun 1958 lan sabanjure dadi pit montor kang paling akèh diprodhuksi, nganti tahun 2008 wis diprodhuksi 60 yuta iji.